- 12.8. užtikrina, kad Duomenų tvarkytojo darbuotojai, jų įdarbinimo metu, pasirašytinai susipažintų su informacija apie darbuotojų tvarkomus asmens duomenis (Taisyklių 3 priedas, kuris saugomas asmens byloje visą darbo laiką ir pasibaigus darbo santykiams );
- 12.9. užtikrina, kad įgaliotieji asmenys susipažintų su Taisyklėmis ir pasirašytų Pasižadėjimą saugoti duomenų paslaptį (Taisyklių 4 priedas), kuris saugomas asmens byloje visą darbo laiką ir pasibaigus darbo santykiams;
- 12.10. užtikrina duomenų subjekto teisių įgyvendinimą Reglamento , ADTAĮ ir kitų teisės aktų nustatyta tvarka;
- 12.11. nustačius asmens duomenų tvarkymo pažeidimą, imasi veiksmų teisės aktų nustatyta tvarka drausmės pažeidimui ištirti, taip pat apie asmens duomenų saugumo pažeidimą reikiamais atvejais informuoja įgaliotąją priežiūros instituciją - Valstybinę asmens duomenų apsaugos inspekciją ir duomenų subjektą, imasi priemonių pažeidimu padarytai žalai sumažinti ar gresiančiai žalai užkirsti kelią;
- 12.12. duomenų subjektams informavus apie pasikeitusius jų asmens duomenis, nedelsiant ištaisyti ar sunaikinti asmens duomenis ir informuoti duomenų subjektą apie jo prašymu atliktus arba neatliktus veiksmus;
- 12.13. asmens duomenis tvarkyti tik tokios apimties, kuri būtina jiems tvarkyti ir vykdomai funkcijai atlikti;
- 12.14. asmens duomenis tvarkyti taip, kad Duomenų subjektų tapatybę būtų galima nustatyti ne ilgiau, negu to reikia tiems tikslams, dėl kurių šie duomenys buvo tvarkomi, vėliau šie duomenys privalo būti sunaikinti, išskyrus tuos, kurie įstatymų nustatytais atvejais turi būti saugomi;
- 12.15. LR įstatymų nustatyta tvarka teikti duomenis valstybės institucijoms.
- 13. Administracija turi šias teises:
- 13.1. rengti ir priimti vidinius teisės aktus, reglamentuojančius asmens duomenų tvarkymą;
- 13.2. spręsti dėl asmens duomenų teikimo;
- 13.3. įgalioti duomenų tvarkytojus tvarkyti asmens duomenis;
- 13.4. kitas teisės aktuose nustatytas teises.
- 14. Administracija turi šias pareigas:
- 14.1. užtikrinti, kad asmens duomenys būtų tvarkomi pagal teisės aktuose, reglamentuojančiuose asmens duomenų tvarkymą, nustatytus asmens duomenų tvarkymo reikalavimus;
- 14.2. įdiegti vidinius procesus, užtikrinančius duomenų subjekto teisių įgyvendinimą;
- 14.3. užtikrinti asmens duomenų saugumą, įgyvendinant tinkamas organizacines ir technines asmens duomenų saugumo priemones;
- 14.4. parinkti tik tokį duomenų tvarkytoją, kuris garantuotų reikiamas technines ir organizacines asmens duomenų apsaugos priemones ir užtikrintų, kad tokių priemonių būtų laikomasi;
- 14.5. paskirti duomenų apsaugos pareigūną;
- 14.6. pildyti duomenų tvarkymo veiklos įrašus;
- 14.7. teisės aktų nustatytais atvejais atlikti poveikio duomenų apsaugai vertinimą;
- 14.8. valdyti asmens duomenų saugumo pažeidimus ir teisės aktuose nustatytais atvejais pranešti apie juos priežiūros institucijai ir duomenų subjektams;
- 14.9. tiek nustatant duomenų tvarkymo priemones, tiek duomenų tvarkymo metu nuo asmens duomenų surinkimo iki saugojimo termino pabaigos įgyvendinti tinkamas technines ir organizacines priemones, įskaitant pseudonimų suteikimą, kad būtų veiksmingai įgyvendinti du omenų apsaug os principai, nurodyti Šilalės rajono savivaldybės administracijos informacinės sistemos saugos dokumentuose;
- 14.10. kitas teisės aktuose nustatytas pareigas.

########## IV SKYRIUS ASMENS DUOMENŲ TVARKYMAS